鼠
三更三点万家眠,
露欲为霜月堕烟。
斗鼠上堂蝙蝠出,
玉琴时动倚窗弦。
——李商隐《夜半》
牛
银烛秋光冷画屏,
轻罗小扇扑流萤。
天阶夜色凉如水,
卧看牵牛织女星。
——杜牧《秋夕》
虎
龙盘虎踞帝王州,
帝子金陵访故丘。
春风试暖昭阳殿,
明月还过鳷鹊楼。
——李白《永王东巡歌十一首·其四》
兔
江水向涔阳,澄澄写月光。
镜圆珠溜彻,弦满箭波长。
沉钩摇兔影,浮桂动丹芳。
延照相思夕,千里共沾裳。
——卢照邻《江中望月》
龙
桑条无叶土生烟,
箫管迎龙水庙前。
朱门几处看歌舞,
犹恐春阴咽管弦。
——李约《观祈雨》
蛇
欲知垂尽岁,有似赴壑蛇。
修鳞半已没,去意谁能遮。
况欲系其尾,虽勤知奈何。
儿童强不睡,相守夜欢哗。
晨鸡且勿唱,更鼓畏添挝。
坐久灯烬落,起看北斗斜。
明年岂无年,心事恐蹉跎。
努力尽今夕,少年犹可夸。
——苏轼 《守岁》
马
秦时明月汉时关,
万里长征人未还。
但使龙城飞将在,
不教胡马度阴山。